## Metrovalencia va facilitar en agost la mobilitat de 4,8 milions d’usuaris

*** La línia 3 va ser la més utilitzada amb 1.056.515 desplaçaments, i Xàtiva l’estació amb més trànsit, amb 359.470 clients
* FGV va registrar en les seues xarxes de València i Alacant un total de 6,4 milions de viatges**

Ferrocarrils de la Generalitat Valenciana (FGV) va facilitar la mobilitat de 4.846.620 usuaris de Metrovalencia durant agost. Les sis línies de metro van sumar 4.117.159 desplaçaments i les quatre de tramvia van arribar als 729.461 moviments. La jornada de més volum de trànsit va ser el divendres dia 29 amb 193.317 passatgers.

En conjunt, Ferrocarrils de la Generalitat Valenciana (FGV) va sumar en agost entre Metrovalencia i TRAM d’Alacant un total de 6.441.240 passatgers, entre els citats 4.846.620 usuaris de Metrovalencia i els 1.594.620 de TRAM d’Alacant.

La línia de metro que més persones va desplaçar va ser la línia 3 (Rafelbunyol/Aeroport) amb 1.056.515 clients; seguida de la línia 2 (Llíria-Torrent Avinguda) amb 715.663; la línia 1 (Masies-Castelló) amb 691.441; la línia 5 (Aragó/Aeroport) amb 656.515; la línia 9 (Alboraia Peris Aragó-Riba-roja de Túria) amb 604.484; i finalment la línia 7 (Aragó/Torrent Avinguda) amb 392.541 usuaris.

Cal destacar que les línies1, 5 i 7 han tingut interromput parcialment el seu recorregut per obres durant agost. D’esta manera, l’L1 ha donat servici ferroviari entre Masies i Castelló, enllaçant Masies i Bétera amb autobús a causa d’unes obres del Ministeri de Transport, Mobilitat i Agenda Urbana en l’A-7.

Per la seua part, les L5 i L7 han desplaçat als seus viatgers des dels seus respectius orígens fins a Aragó, a causa de les obres que FGV estava executant en agost en el túnel comú a les dos línies entre Aragó i Marítim.

En el cas del tramvia, la que més moviments va registrar va ser la línia 4 (Mas del Rosari-Doctor Lluch) amb 377.558 viatges, seguida de la línia 10 (Alacant-Natzaret), amb 180.455; la línia 6 (Tossal del Rei-Marítim) amb 159.207, i la línia 8 (Neptú/Marítim), que va sumar 12.241 viatgers.

**Trànsit per estacions**

En el trànsit per estacions, Xàtiva (L3, L5 i L9) se situa en primer lloc amb 359.470 desplaçaments; en segon lloc Colón (L3, L5, L7 i L9) amb 263.326, i en tercer lloc Plaça Espanya (L1 i L2), amb 196.915 moviments.

A continuació, es van situar Àngel Guimerà (L1, L2, L3, L5 i L9), amb 161.012; Túria (L1 i L2), amb 148.743; Mislata (L3, L5 i L9), amb 128.778; Benimaclet (L3 i L9), amb 126.705; Aragó (L5 i L7), amb 121.441; Avinguda del Cid (L3, L5 i L9) amb 120.239; i en dècim lloc Torrent Avinguda (L2 i L7), amb 119.995 validacions.

En l’àrea metropolitana, destaquen com les cinc estacions més transitades Mislata (L3, L5 i L9), amb 128.778 usuaris; Torrent Avinguda (L2 i L7), amb 119.995; Aeroport (L3 i L5), amb 119.687; Roses (L3, L5 i L9), amb 93.921; i Salt de l’Aigua (L3, L5 i L9), amb 81.530 moviments.

Entre les parades del tramvia, destaquen Alacant (L10), amb 46.560; La Cadena (L4 i L6), amb 43.739; Pont de Fusta (L4), amb 41.238; Ciutat Arts i Ciències-Justícia (L10), amb 41.168; i Platja Malva-Rosa (L4 i L6), amb 26.310 usuaris.

Fecha: 13/09/2025